पाएं अपने शहर की ताज़ा ख़बरें और फ्री ई-पेपरडाउनलोड करें
कंचनपुर थाना पुलिस ने नाबालिग के साथ बलात्कार का प्रयास करने के आरोपी को गिरफ्तार किया है। गिरफ्तार शुदा मुजरिम से पुलिस पूछताछ कर रही है। आरोपी ने गांव के बाहर अकेली देख नाबालिग के साथ दुष्कर्म का प्रयास किया था। नाबालिग के परिजनों ने नामजद आरोपी के खिलाफ 29 अप्रैल 2021 मुकदमा दर्ज कराया था। आरोपित को पुलिस ने आज थाना इलाके से गिरफ्तार किया है।
कंचनपुर थाना प्रभारी देवेंद्र शर्मा ने बताया 29 अप्रैल 2021 थाना हाजा पर नाबालिग के परिजनों ने आरोपित 18 वर्षीय ध्रुव पुत्र अनेक सिंह जाटव के खिलाफ नामजद दुष्कर्म के प्रयास का अभियोग दर्ज कराया था। रिपोर्ट में पीड़ित पक्ष ने बताया कि उसकी नाबालिग पुत्री गांव के बाहर गई हुई थी। इसी दौरान आरोपी ने अकेली बेटी को पकड़ लिया।
आरोपित ने बच्ची के साथ हैवानियत करने का प्रयास किया। लेकिन बच्ची के चीखने पुकारने पर आरोपित मौके से फरार हो गया। पीड़ित की रिपोर्ट पर नामजद आरोपी के खिलाफ मुकदमा दर्ज किया। थाना प्रभारी ने बताया आरोपित को बुधवार को थाना इलाके के लालोनी हार मोड़ से मुखबिर की सूचना पर गिरफ्तार किया है। आरोपी के खिलाफ धारा 341, 354, 354 ख, 376, 511 पंजीबद्ध की गई है। आरोपित को गिरफ्तार कर पुलिस ने पूछताछ शुरू कर दी है। पूछताछ करने के बाद आरोपी को न्यायालय के समक्ष पेश किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn